Τίμιος Σταυρός (Ναός : Πάνω Πολεμίδια--Κύπρος)
Churches--Cyprus
Εκκλησίες--Κύπρος
Holy Cross (Church : Pano Polemidia--Cyprus)
Η εκκλησία είναι κτισμένη σε μεγάλο επίπεδο τεμάχιο στον Συνοικισμό αυτοστέγασης προσφύγων στα Πάνω Πολεμίδια. Το τεμάχιο εφάπτεται σε δρόμο στη δυτική του πλευρά και σε μέρος της βόρειας πλευράς. Η εκκλησία είναι τρίκλιτος ξυλόστεγη. Ο σκελετός του κτηρίου είναι από οπλισμένο σκυρόδεμα και έχει μελετηθεί βάσει του Κυπριακού Αντισεισμικού Κώδικα. Οι τοιχοποιΐες πάχους 50 εκ. είναι δομημένες με πήλινο τούβλο, μόνωση από εξιλασμένη πολυστερίνη και εξωτερική επένδυση από συριακή μαρμαρόπετρα. Η ανωδομή του κτηρίου είναι επικλινείς ξύλινες στέγες με πήλινο κεραμίδι πορτογαλικού τύπου. Το μεσαίο τμήμα της στέγης είναι ψηλότερο από τα πλαϊνά κλίτη, είναι καλυμμένο με δίρριχτη στέγη η οποία στηρίζεται σε ξύλινα ψαλίδια. Τα πλαϊνά κλίτη στεγάζονται με μονόρριχτες στέγες σε χαμηλότερο επίπεδο. Τα ξύλινα ψαλίδια και το πέτσωμα από πλατύ σανίδωμα είναι βερνικωμένα σε χρώμα καρυδί και βοηθούν τόσο στην αισθητική του εσωτερικού της εκκλησίας όσο και στην ακουστική. Στη βορειοδυτική γωνία της εκκλησίας υπάρχει ψηλός τετράγωνος πύργος καμπαναριού. Η τελευταία στάση έχει σε κάθε πλευρά 2 αψίδες διαχωριζόμενες με κυκλική κολόνα και επιστεγάζεται με τετράρριχτη σταυρόσχημη στέγη επικαλυμμένη με πήλινο κεραμίδι γαλλικού τύπου. Η είσοδος στην εκκλησία γίνεται μέσω 3 κεντρικών εισόδων στο μέσο του δυτικού, του βόρειου και του νότιου τοίχου. Και στις 3 εισόδους έχουμε στεγασμένα προπύλαια με αψίδες και κυκλικές κολόνες. Οι θύρες των εισόδων είναι δίφυλλες ξύλινες με τοξωτό ανώφλι. Πέραν των 3 εισόδων υπάρχει μονόφυλλη ξύλινη θύρα στο νότιο τοίχο του Ιερού. Στη νοτιοδυτική πλευρά της εκκλησίας υπάρχει Παρεκκλήσιο αφιερωμένο στον Άγιο Φιλούμενο. Το Παρεκκλήσιο έχει ξεχωριστή δίφυλλη ξύλινη είσοδο στον δυτικό τοίχο και μονόφυλλη θύρα στο νότιο τοίχο του Ιερού. Εσωτερικά επικοινωνεί με τον κυρίως Ναό με μονόφυλλη θύρα στο μέσο του βόρειου (εσωτερικού) τοίχου.Το Ιερό Βήμα της εκκλησίας είναι τρίκογχο και είναι υπερυψωμένο κατά 2 σκαλιά από τον σολέα και 4 σκαλιά από τον κυρίως Ναό. Διαχωρίζεται από τον κυρίως Ναό με ξύλινο σκαλιστό τέμπλο. Τα 3 τεταρτοσφαίρια στις κόγχες του Ιερού είναι σφαιρικά κελύφη από οπλισμένο σκυρόδεμα, επικαλυμμένα με πήλινο κεραμίδι βυζαντινού τύπου. Το δάπεδο της εκκλησίας είναι από ελληνικό μάρμαρο σε άσπρο χρώμα με λωρίδες από καφέ μάρμαρο καθώς και δίχρωμα διακοσμητικά σχέδια. Στη δυτική πλευρά της εκκλησίας υπάρχει μεγάλος γυναικωνίτης ο οποίος εκτείνεται σε όλο το πλάτος του δυτικού τοίχου και γυρίζει μέχρι το μέσον του βόρειου και νότιου τοίχου. Η ανάβαση στον γυναικωνίτη γίνεται μέσω 2 σκαλών εκατέρωθεν από τη δυτική είσοδο. Το δάπεδο του γυναικωνίτη είναι από κεραμικό. Στο μεσαίο τμήμα του γυναικωνίτη υπάρχει ξύλινη κερκίδα με αμφιθεατρική κλίση προς το Ιερό. Σε ψηλότερο επίπεδο περίπου 6 μέτρα πάνω από το δάπεδο του γυναικωνίτη υπάρχει δεύτερη πλάκα με μικρότερο πλάτος κατά μήκος του δυτικού τοίχου (δεύτερος γυναικωνίτης, καθώς και βοηθητικοί χώροι αποθηκών). Η εκκλησία διαθέτει πλήρη μικροφωνική εγκατάσταση, σύστημα συναγερμού, σύστημα ηλεκτρικών καμπάνων και αλεξικέραυνο. Ο κλιματισμός της εκκλησίας γίνεται με εγκατάσταση κλιματιστικών σωμάτων ζεστού – κρύου αέρα με σύστημα V.R.V. Η εκκλησία είναι πολύ πρόσφατο κτήριο. Λειτούργησε μόλις προ ενός μηνός και είναι σε αρίστη κατάσταση. Εμβαδόν κυρίως Ναού : 1.100 τ.μ. Εμβαδόν Παρεκκλησίου : 40 τ.μ. Εμβαδόν πρώτου γυναικωνίτη : 390 τ.μ. Εμβαδόν δεύτερου γυναικωνίτη : 60 τ.μ.
Holy Metropolis of Limassol
Ιερά Μητρόπολη Λεμεσού
Library of Cyprus University of Technology
Digital Heritage Research Lab of Cyprus University of Technology
2014
Απαγορεύεται η δημοσίευση ή αναπαραγωγή, ηλεκτρονική ή άλλη χωρίς τη γραπτή συγκατάθεση του δημιουργού.
Image
Church of Saint Neophytos in Kato Polemidia
Άγιος Νεόφυτος (Ναός : Κάτω Πολεμίδια--Κύπρος)
Saint Neophytos (Church : Kato Polemidia--Cyprus)
Η εκκλησία Αγίου Νεοφύτου είναι κτισμένη στο κέντρο του προσφυγικού Συνοικισμού Μακαρίου Γ στα Κ. Πολεμίδια. Είναι κτισμένη σε ρυθμό τρίκλιτης σταυροειδούς Βασιλικής. Ο σκελετός του κτηρίου είναι από οπλισμένο σκυρόδεμα. Οι τοιχοποιίες είναι εσωτερικά πήλινα τούβλα με επίχρισμα και εξωτερικά έγινε μόνωση με εξιλασμένη πολυστερίνη και επένδυση με πέτρα Λεμεσού. Η ανωδομή είναι ξύλινες στέγες. Το μεσαίο κλίτος στεγάζεται με δίριχτη στέγη η οποία στηρίζεται σε ξύλινα εμφανή ψαλλίδια. Πάνω από τα ψαλλίδια υπάρχει πέτσωμα από πλατύ σανίδωμα. Η ίδια κατασκευή με πλανιαρισμένες μορίνες και πλατύ σανίδωμα επικρατεί και στις μονόριχτες σταυρόσχημες στέγες στα πλαϊνά κλίτη. Πάνω από την ανωτέρω ξυλοκατασκευή υπάρχει μόνωση από εξιλασμένη πολυστερίνη και πήλινο κεραμύδι πορτογαλλικού τύπου. Στην βορειοδυτική γωνία της εκκλησίας υπάρχει πετρόκτιστο καμπαναριό 4 στάσεων. Είναι ουσιαστικά ένας τετράγωνος πύργος . Στα μέτωπα των εμφανών πλευρών (δυτική και βόρεια) υπάρχουν τοξωτά παράθυρα. Στην τελευταία στάση υπάρχει και στις 4 πλευρές αψίδα ή οποία εσωτερικά με κυκλικό πέτρινο κίονα χωρίζεται σε δύο μικρότερες αψίδες. Οι επιστέγαση γίνεται με τετράριχτή πλάκα επενδυμένη με πήλινο κεραμίδι. Η είσοδος στην εκκλησία γίνεται μέσω τριών κεντρικών δίφυλλων θυρών στο μέσο του βόρειου, νότιου και δυτικού τοίχου. Μπροστά από την δυτική είσοδο υπάρχουν στεγασμένα προπύλαια με 3 αψίδες στο δυτικό μέτωπο και μία αψίδα εκατέρωθεν του βόρειου και νότιου τμήματος των προπυλαίων. Το δάπεδο της εκκλησίας εσωτερικά είναι από ελληνικό λευκό μάρμαρο. Ο σολέας είναι υπερυψωμένος 2 σκαλιά πάνω από τον κυρίως ναό και το ιερό ι σκαλί πάνω από το επίπεδο του σολέα. Στο μέσο του σολέα υπάρχει στο δάπεδο έγχρωμο διακοσμητικό σχέδιο. Το ιερό βήμα διαχωρίζεται από τον υπόλοιπο ναό με ξύλινο σκαλιστό τέμπλο έργο του Κωνσταντίνου Ερωτοκρίτου. Στην Δυτική πλευρά της εκκλησίας υπάρχει μεγάλος γυναικωνίτης ο οποίος ξεκινά από το μέσο του νότιου τοίχου, συνεχίζει σε όλο το μήκος του δυτικού τοίχου και καταλήγει στο μέσο του βόρειου τοίχου. Η ανάβαση στο γυναικωνίτη γίνεται μέσω σκάλας στην βορειοδυτική γωνία στην κάτοψη του καμπαναριού. Το ιερό βήμα είναι τρίκογχο. Στην μεσαία κόγχη υπάρχει στο τεταρτοσφαίριο τοιχογραφία της πλατυτέρας και από κάτω εικονίζονται οι τρείς ιεράρχες καθώς και ο Άγιος Νικόλαος ο άγιος Σπυρίδωνας κτλ. Η εκκλησία ξεκίνησε να κτίζεται το 2005 και αποπερατώθηκε το 2007.
2005
Αγία Μαρίνα (Ναός : Κάψαλος--Κύπρος)
Saint Marina (Church : Kapsalos--Cyprus)
Η εκκλησία βρίσκεται σε επίπεδο τεμάχιο στον Συνοικισμό Καψάλου. Το τεμάχιο εφάπτεται δρόμου στην δυτική του πλευρά. Η εκκλησία είναι τρίκλιτος Βασιλική χωρίς τρούλο.Ο σκελετός του κτηρίου είναι από οπλισμένο σκυρόδεμα. Οι τοιχοποιίες είναι από τούβλο. Εκατέρωθεν της τοιχοποιίας υπάρχει στρώμα σουβά και μπογιά. Η εκκλησία έχει δυο καμπαναριά, ένα στην βορειοδυτική και ένα στη νοτιοδυτική γωνία. Είναι κατασκευή με σκελετό από μπετόν. Το πρώτο τμήμα μέχρι το γείσο των στεγών είναι περίκλειστο ενώ από το επίπεδο της στέγης εξέχει 2 στάσεις με 4 κολώνες οι οποίες συνδέονται με δοκούς σε σχήμα καμάρας. Η στέψη των καμπαναριών είναι με δίρριχτη στέγη επενδυμένη με κεραμίδι γαλλικού τύπου. Η ανωδομή της εκκλησίας είναι δίρριχτες ξύλινες στέγες επικαλυμμένες με πήλινο κεραμίδι γαλλικού τύπου. Το Ιερό Βήμα είναι τρίκογχο. Οι 3 κόγχες έχουν σχήμα πεντάπλευρο σε κάτοψη και στεγάζονται με κέλυφος από μπετόν σε 5 μονόρριχτες λωρίδες επιστεγασμένες με πήλινο κεραμίδι γαλλικού τύπου. Η είσοδος στην εκκλησία γίνεται μέσω τριών στεγασμένων δίφυλλων θυρών, μια στο μέσο του βόρειου, μια στο μέσο του νότιου και μια στο μέσο του δυτικού τοίχου. Και στις 3 εισόδους υπάρχουν στεγασμένα προπύλαια. Είναι κατασκευή με δίρριχτη στέγη από μπετόν και κεραμίδι γαλλικού τύπου, στηριζόμενη σε 3 αψίδες στην κύρια όψη και μια αψίδα εκατέρωθεν στις πλαϊνές πλευρές. Υπάρχουν 2 σειρές θυρών, ξύλινες δίφυλλες και δημιουργούνται στις εισόδους προθάλαμοι. Στη δυτική πλευρά της εκκλησίας υπάρχει μακρόστενος νάρθηκας σε όλο το πλάτος της εκκλησίας. Στη νότια πλευρά του νάρθηκα, κάτω από τη σκάλα προς γυναικωνίτη, υπάρχει μικρό δωμάτιο – εξομολογητάριο. Πέραν των ανωτέρων τριών θυρών, η εκκλησία έχει και μονόφυλλη ξύλινη θύρα στο νότιο τοίχο του Ιερού. Το Ιερό Βήμα είναι υπερυψωμένο 1 σκαλί πάνω από τον σολέα και διαχωρίζεται με ξυλόγλυπτο σκαλιστό τέμπλο. Ο σολέας είναι επίσης 1 σκαλί πάνω από τον κυρίως ναό και στην υψομετρική διαφορά υπάρχει ξύλινο κάγκελο. Το δάπεδο της εκκλησίας είναι από κυπριακή μωσαϊκή μαρμαρίνη. Στην δυτική πλευρά της εκκλησίας υπάρχει πλάκα γυναικωνίτη. Το δάπεδο του γυναικωνίτη ανεβαίνει με σκαλιά αμφιθεατρικά προς τα δυτικά. Είναι επίσης από μωσαϊκή μαρμαρίνη. Η ανάβαση στον γυναικωνίτη γίνεται μέσω σκάλας που υπάρχει στη νοτιοδυτική γωνία της εκκλησίας. Στο Ιερό Βήμα, στην κεντρική κόγχη και στις δυο προθέσεις, υπάρχουν εξαιρετικές τοιχογραφίες. Η εκκλησία διαθέτει σύστημα κλιματισμού με συσκευές ζεστού – κρύου αέρα, τύπου VRV. Χρονολόγηση της εκκλησίας : Το κεντρικό κλίτος της εκκλησίας αποπερατώθηκε και λειτούργησε το 1993. Το 1997 ξεκίνησαν οι εργασίες προσθήκης ακόμα 2 κλιτών βόρεια και νότια. Η εργασία αυτή αποπερατώθηκε το 2001. Έκτοτε η εκκλησία τυγχάνει συνεχούς και επιμελημένης συντήρησης και είναι σε άριστη κατάσταση. Εμβαδόν Ισογείου : 574 τ.μ. Εμβαδόν Γυναικωνίτη : 55 τ.μ.
1993
Church of Apostolos Varnavas in Agios Ioannis
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=%CE%91%CF%80%CF%8C%CF%83%CF%84%CE%BF%CE%BB%CE%BF%CF%82+%CE%92%CE%B1%CF%81%CE%BD%CE%AC%CE%B2%CE%B1%CF%82++%28%CE%9D%CE%B1%CF%8C%CF%82+%3A+%CE%86%CE%B3%CE%B9%CE%BF%CF%82+%CE%99%CF%89%CE%AC%CE%BD%CE%BD%CE%B7%CF%82--%CE%9B%CE%B5%CE%BC%CE%B5%CF%83%CF%8C%CF%82--%CE%9A%CF%8D%CF%80%CF%81%CE%BF%CF%82%29">Απόστολος Βαρνάβας (Ναός : Άγιος Ιωάννης--Λεμεσός--Κύπρος)
Apostolos Varnavas (Church : Agios Ioannis--Limassol--Cyprus)
Η εκκλησία ευρίσκεται σε μεγάλο επίπεδο τεμάχιο στο κέντρο του προσφυγικού Συνοικισμού Αγίου Ιωάννη στα Κάτω Πολεμίδια. Το τεμάχιο εφάπτεται δρόμου στο ανατολικό και δυτικό του σύνορο. Είναι τρίκλιτος σταυροειδής Βασιλική με κεντρικό τρούλο. Ο σκελετός του κτηρίου είναι από οπλισμένο σκυρόδεμα. Είναι αντισεισμικά μελετημένο κτήριο, σύμφωνα με τον Κυπριακό Αντισεισμικό Κώδικα. Οι τοιχοποιΐες είναι μικτή κατασκευή. Το μισό πάχος στο εσωτερικό είναι από οπλισμένο σκυρόδεμα. Ενδιάμεσα υπάρχει μόνωση από εξιλασμένη πολυστερίνη και εξωτερικά κτίστηκε τούβλο 20 εκ. και έγινε παντού επένδυση με πέτρα Κυβίδων σε συνδυασμό με κόκκινο διακοσμητικό τουβλάκι. Η ανωδομή είναι πολυεπίπεδες στέγες με πλάκες οπλισμένου σκυροδέματος επικαλυμμένες με πήλινα κεραμίδια πορτογαλικού τύπου. Το ημισφαιρικό κέλυφος του τρούλου και τα τεταρτοσφαίρια στις 3 κόγχες του Ιερού είναι επίσης πλάκες οπλισμένου σκυροδέματος επικαλυμμένες με πήλινα κεραμίδια βυζαντινού τύπου. Στη νοτιοδυτική γωνία της εκκλησίας υπάρχει ψηλός πύργος καμπαναριού. Είναι τετράγωνη κατασκευή ύψους 15 περίπου μέτρων, με την τελευταία στάση να έχει 2 αψίδες σε κάθε πλευρά της τετράγωνης κατασκευής, οι οποίες διαχωρίζονται με μαρμάρινους κυκλικούς κίονες. Η στέγη του καμπαναριού είναι τετράρριχτη πλάκα επικαλυμμένη με πήλινο γαλλικού τύπου κεραμίδι. Η είσοδος στην εκκλησία γίνεται μέσω 3 κεντρικών εισόδων στο μέσο του Δυτικού, Βόρειου και Νότιου τοίχου. Είναι και οι 3 δίφυλλες ξύλινες είσοδοι με τοξωτό ανώφλι. Σε όλο το πλάτος του δυτικού τοίχου υπάρχουν στεγασμένα προπύλαια με αψίδες και κυκλικούς κίονες (περιστύλιο).Παρόμοιας κατασκευής προπύλαια υπάρχουν και στην βόρεια και νότια είσοδο. Πέραν των 3 αυτών εισόδων, υπάρχει και μονόφυλλη είσοδος στο νότιο τοίχο του Ιερού. Στην βορειοδυτική πλευρά της εκκλησίας υπάρχει Παρεκκλήσιο αφιερωμένο στον Άγιο Δημήτριο και Άγιο Φιλόθεο. Το Παρεκκλήσιο έχει δική του είσοδο στον δυτικό τοίχο με δίφυλλη ξύλινη θύρα καθώς και επικοινωνία με το εσωτερικό της εκκλησίας με μονόφυλλη ξύλινη θύρα. Το δάπεδο της εκκλησίας είναι από ελληνικό άσπρο μάρμαρο και έχει ωραία πολύχρωμα διακοσμητικά σχέδια. Το Ιερό Βήμα είναι υπερυψωμένο κατά 1 σκαλί από τον σολέα και ο σολέας είναι υπερυψωμένος 2 σκαλιά σε σχέση με τον κυρίως ναό. Το Ιερό διαχωρίζεται από τον κυρίως Ναό με ξυλόγλυπτο σκαλιστό τέμπλο. Στη δυτική πλευρά της εκκλησίας υπάρχει γυναικωνίτης ο οποίος εκτείνεται σε όλο το πλάτος του δυτικού τοίχου και καλύπτει μέρος του βόρειου και νότιου τοίχου σε σχήμα Π. Η ανάβαση στον γυναικωνίτη γίνεται μέσω 2 σκαλών στην βορειοδυτική και βορειοανατολική γωνία. Στη δυτική πλευρά της εκκλησίας υπάρχει νάρθηκας. Η εκκλησία διαθέτει πλήρη μικροφωνική εγκατάσταση, σύστημα συναγερμού, σύστημα ηλεκτρικών καμπάνων και αλεξικέραυνο. Ο κεντρικός τρούλος της εκκλησίας έχει αγιογραφηθεί με ωραία παράσταση του Παντοκράτορος. Επίσης στα σφαιρικά τρίγωνα βάσης του τρούλου έχουν αγιογραφηθεί οι τέσσερεις ευαγγελιστές. Ο κλιματισμός του χώρου γίνεται με κλιματιστικά σώματα ζεστού-κρύου αέρα τύπου V.R.V. (στο παρόν στάδιο μόνο πρόνοιες). Η εκκλησία είναι εντελώς καινούργιο κτήριο. Λειτούργησε μόλις πρόσφατα (2013) και είναι σε αρίστη κατάσταση. Εμβαδόν Εκκλησίας : 1084 τ.μ. Εμβαδόν Προπυλαίων : 270 τ.μ.
2013
Chapel of Saint Stylianos in Linopetra village
Άγιος Στυλιανός (Ναός : Λινόπετρα--Κύπρος)
Saint Stylianos (Church : Linopetra--Cyprus)
Τοποθεσία : Στη θέση που είναι κτισμένο το παρεκκλήσιο αρχικά κτίστηκε η λυόμενη εκκλησία του Συνοικισμού από το Τμήμα Πολεοδομίας. Η πρόχειρη αυτή εκκλησία καταστράφηκε ολοσχερώς λόγω πυρκαγιάς το 1987 και στη θέση της κτίστηκε το σημερινό παρεκκλήσιο. Ο χώρος ανέγερσης είναι 150 μέτρα νοτιότερα από την κεντρική Εκκλησία του Συνοικισμού, η οποία είναι επίσης αφιερωμένη στον Άγιο Στυλιανό. Το Παρεκκλήσιο είναι μονόκλιτη (μονόχωρη) Εκκλησία. Ο σκελετός του κτηρίου είναι από οπλισμένο σκυρόδεμα. Οι τοιχοποιίες είναι με τούβλο και είναι εξ ολοκλήρου εξωτερικά επενδυμένες με πέτρα Κυβίδων αρμολογημένη κατά τον παραδοσιακό τρόπο. Η ανωδομή είναι ξύλινη στέγη με πήλινο πλακοειδές κεραμίδι. Η Εκκλησία έχει δυο κεντρικές εισόδους. Είναι δίφυλλες ξύλινες θύρες, σε παραδοσιακή γραμμή. Στη δυτική πλευρά, η δίρριχτη στέγη της επεκτείνεται περίπου 2 μέτρα. Το ελεύθερό της άκρο στηρίζεται επί 2 τετράγωνων κολόνων και ξύλινου ψαλιδιού. Έτσι δημιουργείται στεγασμένο προπύλαιο μπροστά από τη δυτική είσοδο. Στο νότιο τοίχο του Ιερού Βήματος υπάρχει επίσης μονόφυλλη ξύλινη θύρα. Το δάπεδο της Εκκλησίας εσωτερικά είναι από κυπριακό γυψομάρμαρο. Το Ιερό Βήμα είναι στο ίδιο επίπεδο με την υπόλοιπη Εκκλησία και διαχωρίζεται με ξύλινο σκαλιστό τέμπλο. Εσωτερικά η Εκκλησία είναι πλήρως αγιογραφημένη. Διαθέτει σύστημα κλιματισμού με κλιματιστικά σώματα τοίχου. Επίσης διαθέτει πλήρη μικροφωνική εγκατάσταση. Στην βόρεια αυλή της Εκκλησίας υπάρχει μικρή πετρόκτιστη βοηθητική οικοδομή 2 αποχωρητηρίων. Στη νότια αυλή της Εκκλησίας υπάρχει πετρόκτιστο καμπαναριό. Είναι ουσιαστικά 2 τετράγωνες πετρόκτιστες κολόνες οι οποίες επιστέφονται με καμάρα. Το Παρεκκλήσιο κτίστηκε το 1988 στην θέση παλαιότερης προσφυγικής εκκλησίας η οποία καταστράφηκε από πυρκαγιά. Ανακαινίστηκε πλήρως το 2011 και η σημερινή του κατάσταση είναι άριστη. Εμβαδόν Παρεκκλησίου : 75 τ.μ.
1988
Άγιος Στυλιανός (Ναός; Λινόπετρα--Κύπρος)
Η Εκκλησία είναι κτισμένη στο κέντρο του Προσφυγικού Συνοικισμού Λινόπετρας σε επίπεδο μεγάλο τεμάχιο. Είναι τρίκλιτη σταυροειδής Βασιλική με κεντρικό τρούλο. Ο σκελετός του κτηρίου είναι από οπλισμένο σκυρόδεμα. Από οπλισμένο σκυρόδεμα είναι δομημένες και οι εξωτερικές τοιχοποιίες, οι πλάκες, τα κελύφη τρούλου και ημιθολίων. Τα παράθυρα και διακοσμητικοί φεγγίτες είναι από διπλό μονωτικό γυαλί. Στην δυτική πλευρά υπάρχουν 2 ψηλά μπετονένια καμπαναριά, ένα στην βορειοδυτική και ένα στη νοτιοδυτική γωνία της εκκλησίας. Οι πολυεπίπεδες στέγες της εκκλησίας είναι από πλάκες οπλισμένου σκυροδέματος και είναι επικαλυμμένες με πήλινα κεραμίδια πορτογαλικού τύπου. Η είσοδος στην Εκκλησία γίνεται μέσω τριών κεντρικών θυρών στο μέσο του δυτικού, βόρειου και νότιου τοίχου. Στη δυτική είσοδο υπάρχουν στεγασμένα προπύλαια με καμάρες και κυκλικές κολώνες. Και στις τρεις ανωτέρω εισόδους, οι θύρες είναι δίφυλλες, ξύλινες και υπάρχει δεύτερη σειρά εισόδων με ξύλινο σκελετό και μονωτικό γυαλί έτσι ώστε να δημιουργούνται προθάλαμοι. Πέραν των τριών ανωτέρω εισόδων, υπάρχει και μονόφυλλη ξύλινη θύρα στο νότιο τοίχο του Ιερού. Το Ιερό Βήμα της Εκκλησίας είναι 1 σκαλί ψηλότερα από τον σολέα και ο σολέας είναι 1 σκαλί ψηλότερα από τον κυρίως Ναό. Ο διαχωρισμός του Ιερού Βήματος γίνεται με ξυλόγλυπτο σκαλιστό τέμπλο. Στην δυτική πλευρά της Εκκλησίας υπάρχει πλάκα Γυναικωνίτη. Η ανάβαση προς τον Γυναικωνίτη γίνεται μέσω 2 σκαλών, στην κάτοψη των 2 καμπαναριών, στην βορειοδυτική και νοτιοδυτική γωνία. Στον Γυναικωνίτη υπάρχει ξύλινη αμφιθεατρική εξέδρα με ξύλινους πάγκους. Το δάπεδό της στο Ισόγειο είναι γρανίτης, με σχέδια και λωρίδες άλλου χρώματος στους διαδρόμους. Το δάπεδο στον Γυναικωνίτη είναι μωσαϊκή μαρμαρίνη. Στην βορειοδυτική γωνία, με ξεχωριστή είσοδο από τα στεγασμένα προπύλαια, υπάρχει μικρό δωμάτιο-προσκυνητάρι και αντίστοιχα στη νοτιοδυτική γωνία υπάρχει μικρό γραφείο. Εσωτερικά η Εκκλησία είναι πλήρως αγιογραφημένη. Στον κεντρικό τρούλο υπάρχει τοιχογραφημένος ο Παντοκράτορας. Στην κόγχη του Ιερού είναι ιστορημένη η Πλατυτέρα και στους υπόλοιπους χώρους ιστορούνται παραστάσεις από την ζωή του Κυρίου, της Θεοτόκου, των Ιεραρχών κλπ. Η Εκκλησία διαθέτει σύστημα κλιματισμού με κλιματιστικά σώματα τύπου κολώνας. Οι κομπρεσσόροι των κλιματιστικών σωμάτων ευρίσκονται περιμετρικά στην αυλή της Εκκλησίας καθώς και στις πλάκες της Εκκλησίας, στο επίπεδο των στεγών. Η Εκκλησία έχει πολύ καλό σύστημα μικροφωνικής εγκατάστασης και σύστημα αντικεραυνικής προστασίας. Είναι κτίσμα του 1992. Το 2003 επεκτάθηκε δυτικά και έγινε πλήρης ανακαίνιση. Έγινε αγιογράφηση και τυγχάνει συνεχούς και επισταμένης συντήρησης. Σήμερα η κατάσταση της Εκκλησίας είναι άριστη και δεν παρουσιάζει κανένα απολύτως πρόβλημα. Εμβαδόν Ισογείου : 410 τ.μ. περίπου. Εμβαδόν Γυναικωνίτη : 95 τ.μ. περίπου.
1992
Church of Apostolos Lukas, Saint Marina and Saint Thyrsos in Agios Athanasios
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=%CE%91%CF%80%CF%8C%CF%83%CF%84%CE%BF%CE%BB%CE%BF%CF%82+%CE%9B%CE%BF%CF%85%CE%BA%CE%AC%CF%82-%CE%91%CE%B3%CE%AF%CE%B1+%CE%9C%CE%B1%CF%81%CE%AF%CE%BD%CE%B1+%CE%BA%CE%B1%CE%B9+%CE%91%CE%B3%CE%AF%CE%BF%CF%82+%CE%98%CF%8D%CF%81%CF%83%CE%BF%CF%82+%28%CE%9D%CE%B1%CF%8C%CF%82%3A++%CE%91%CE%B3%CE%AF%CE%BF%CF%82+%CE%91%CE%B8%CE%B1%CE%BD%CE%B1%CF%83%CE%AF%CE%BF%CF%82--%CE%9B%CE%B5%CE%BC%CE%B5%CF%83%CF%8C%CF%82--%CE%9A%CF%8D%CF%80%CF%81%CE%BF%CF%82%29">Απόστολος Λουκάς-Αγία Μαρίνα και Αγίος Θύρσος (Ναός: Αγίος Αθανασίος--Λεμεσός--Κύπρος)
Apostolos Lukas-Saint Marina and Saint Thyrsos (Church : Agios Athanasios--Limassol--Cyprus)
Η εκκλησία είναι κτισμένη σε επίπεδο μεγάλο τεμάχιο στα νότια του Προσφυγικού Συνοικισμού Αγίου Αθανασίου και ακριβώς δίπλα από τον αυτοκινητόδρομο Λεμεσού – Λευκωσίας. Είναι τρίκλιτος σταυροειδής Βασιλική με κεντρικό τρούλο.Ο σκελετός της είναι από οπλισμένο σκυρόδεμα. Οι τοιχοποιίες είναι από τούβλο και σουβά. Εξωτερικά όλη η εκκλησία είναι επενδυμένη με πέτρα Κυβίδων. Το Ιερό Βήμα είναι τρίκογχο. Το ημισφαιρικό κέλυφος του τρούλου και τα τεταρτοσφαίρια στις τρεις κόγχες του Ιερού είναι πλάκες οπλισμένου σκυροδέματος επενδυμένες με πήλινο κεραμίδι Βυζαντινού τύπου. Οι υπόλοιπες κεκλιμένες στέγες της εκκλησίας είναι πλάκες οπλισμένου σκυροδέματος και είναι επενδυμένες με πήλινο κεραμίδι πορτογαλικού τύπου. Η εκκλησία έχει δυο ψηλά τετράγωνα καμπαναριά, ένα στη Νοτιοδυτική και ένα στη Βορειοδυτική γωνία. Και στις τρεις κύριες εισόδους της εκκλησίας υπάρχουν στεγασμένα προπύλαια με αψίδες επί κυκλικών κολόνων. Οι τρεις κύριες είσοδοι (μια στο μέσο του Νότιου, μια στο μέσο του Βόρειου και μια στο μέσο του Δυτικού τοίχου) είναι ξύλινες δίφυλλες με τοξωτά ανώφλια. Στο νότιο ανώφλι είναι ζωγραφισμένη η Ζωοδόχος Πηγή. Τα παράθυρα του ισογείου είναι από αλουμίνιο σε χρώμα ξύλου με διπλό γυαλί. Τα υπόλοιπα παράθυρα στον τρούλο, στο επίπεδο του γυναικωνίτη και στα καμπαναριά έχουν όλα θωράκια από άσπρο μάρμαρο με κυκλικές οπές στις οποίες τοποθετήθηκαν διακοσμητικά γυαλιά. Εσωτερικά το δάπεδο της εκκλησίας είναι από γρανίτη. Ο σολέας είναι υπερυψωμένος 2 σκαλιά πάνω από τον κυρίως ναό και το Ιερό Βήμα 1 σκαλί πάνω από τον σολέα. Το Ιερό Βήμα έχει τρεις Άγιες Τράπεζες (μια σε κάθε κόγχη). Και στις 3 έχει κατασκευαστεί μπετονένιο διακοσμητικό κουβούκλιο επιζωγραφισμένο. Το κεντρικό κουβούκλιο έχει αποπερατωθεί και είναι αγιογραφημένο και οι κυκλικές κολόνες του είναι διακοσμημένες με μαρμαροκονία. Στις άλλες 2 άγιες Τράπεζες τα κουβούκλια ακόμα δεν έχουν διακοσμηθεί. Η κεντρική κόγχη του Ιερού είναι πλήρως αγιογραφημένη. Στο τεταρτοσφαίριο έχει αγιογραφηθεί η Πλατυτέρα ενώ από κάτω υπάρχει παράσταση του Μυστικού Δείπνου. Στη Δυτική πλευρά της εκκλησίας υπάρχει γυναικωνίτης σε σχήμα Π. Είναι πλάκα οπλισμένου σκυροδέματος. Η ανάβαση στο γυναικωνίτη γίνεται μέσω σκάλας στη Βορειοδυτική γωνία. Σε ειδικά διαμορφωμένο χώρο στη Βορειοδυτική πλευρά της εκκλησίας φυλάσσονται αρχαίες εικόνες τις οποίες έχει φέρει ο Ιερέας της εκκλησίας ΠαπαΗλίας Ηλία από την κατεχόμενη Γιαλούσα. Η αυλή της εκκλησίας εξωτερικά είναι ολόκληρη επιστρωμένη με διακοσμητικό (σταμπωτό) σκυρόδεμα. Περιμετρικά η αυλή της εκκλησίας είναι περιφραγμένη με περίφραξη από βάση και κολώνες σκυροδέματος επενδυμένες με πέτρα και μεταξύ των κολώνων υπάρχει μεταλλικό κάγκελο. ΧΡΟΝΟΛΟΓΗΣΗ ΚΤΗΡΙΟΥ : Η εκκλησία είναι πρόσφατο κτήριο. Η αποπεράτωσή της έγινε το 2007. Είναι σε άριστη κατάσταση. Μέγεθος εκκλησίας : Το ισόγειο έχει εμβαδόν : 715 τ.μ. Ο γυναικωνίτης έχει εμβαδόν : 136 τ.μ.
2007
Church of Saint Kosmas Aitolos in Limassol
Άγιος Κοσμάς ο Αιτωλός (Ναός: Λεμεσός--Κύπρος)
Saint Kosmas Aitolos (Church : Limassol--Cyprus)
Η εκκλησία είναι κτισμένη σε μεγάλο επίπεδο τεμάχιο στα βορειοανατολικά του Δήμου Αγίου Αθανασίου στην νότια είσοδο του κοιμητηρίου Σφαλαγγιώτισσας. Είναι τρίκλιτος σταυροειδής βασιλική με κεντρικό τρούλο. Ο σκελετός του κτηρίου είναι από οπλισμένο σκυρόδεμα και πληροί όλες τις απαιτήσεις του κυπριακού κώδικα οπλισμένου σκυροδέματος καθώς και του κυπριακού αντισεισμικού κανονισμού. Εξωτερικά η εκκλησία είναι εξ ολοκλήρου επενδυμένη με πέτρα Κυβίδων και κόκκινο συμπαγές πήλινο τουβλάκι σε ωραίο συνδυασμό με ζώνες από τουβλάκι και τόξα άνωθεν καμάρων και παραθύρων. Οι στέγες της εκκλησίας αποτελούνται από 2 εγκάρσια αμφικλινή κλίτη σε σχήμα σταυρού στο κέντρο των οποίων ορθώνεται οκταγωνικός τρούλος με σχετικά ψηλό τύμπανο. Τα πλαϊνά κλίτη της εκκλησίας στεγάζονται με μονόριχτες στέγες σε χαμηλότερα επίπεδα. Σε ακόμα πιο χαμηλό επίπεδο ευρίσκονται οι μονόριχτες στέγες της στεγασμένης στοάς κατά μήκος του Δυτικού και σε μεγάλο μέρος του νότιου κλίτους. Όλες οι ανωτέρω πολυεπίπεδες στέγες είναι πλάκες οπλισμένου σκυροδέματος επικαλυμμένες με πήλινα κεραμίδια βυζαντινού το τύμπανο του τρούλου είναι οκταγωνικό. Στα μέτωπα του τυμπάνου υπάρχουν μακρόστενα τοξωτά παράθυρα στα οποία έχουν τοποθετηθεί πέτρινα θωράκια. Στο ποιο ψηλό σημείο του τρούλου υπάρχει μαρμάρινος σταυρός. Το Ιερό της εκκλησίας είναι τρίκογχο. Οι κόγχες του Ιερού έχουν εσωτερικά ημικυλινδρικό σχήμα και εξωτερικά είναι πεντάπλευρες. Στεγάζονται με κελύφη από οπλισμένο σκυρόδεμα σε σχήμα τεταρτοσφαιρίου. Τα κελύφη είναι επικαλυμμένα με πήλινο κεραμίδι βυζαντινού τύπου. Στην βορειοδυτική γωνία της εκκλησίας υπάρχει ψηλό καμπαναριό. Είναι τετράγωνος πύργος ο οποίος καταλήγει στην τελευταία του στάση σε κουβούκλιο με 2 αψίδες ανά πλευρά, επί κυκλικών κιόνων. Η στέγαση είναι με τετράριχτη πλάκα επικαλυμμένη με πήλινο βυζαντινού τύπου κεραμίδι. Στην δυτική πλευρά της εκκλησίας υπάρχει στεγασμένη στοά η οποία ξεκινά από το μέσο του βόρειου τοίχου διέρχεται από την κάτοψη του καμπαναριού στη Β/Δυτική γωνία , καλύπτει όλη την δυτική πλευρά και εκτείνεται σχεδόν μέχρι το μέσο της νότιας πλευράς. Η κεντρική είσοδος της εκκλησίας είναι η δυτική η οποία είναι στο μέσο του δυτικού τοίχου . Πέραν της εισόδου αυτής υπάρχει δίφυλλη είσοδος στο μέσο του νότιου και βόρειου τοίχου, καθώς επίσης και μονόφυλλη θύρα στον νότιο τοίχο του Ιερού. Το δάπεδο της εκκλησίας εσωτερικά είναι από ιταλικό μάρμαρο σε ανοικτό μπέζ χρώμα και είναι διακοσμημένο με διάφορα πολύχρωμα σχέδια από λωρίδες μαρμάρου. Ο σολέας είναι υπερυψωμένος 2 σκαλιά σε σχέση με τον κυρίως ναό και το Ιερό βήμα είναι ένα σκαλί ψηλότερα από τον σολέα. Το ιερό βήμα διαχωρίζεται από τον κυρίως ναό με ξυλόγλυπτο ψηλό τέμπλο με 2 σειρές εικόνων. Στην δυτική πλευρά της εκκλησίας υπάρχει πλάκα γυναικωνίτη η οποία καλύπτει όλο το δυτικό τοίχο και εκτείνεται σε μεγάλο μέρος του νότιου και βόρειου τοίχου. Η ανάβαση στον γυναικωνίτη επιτυγχάνεται μέσω δύο σκαλών στην βορειοανατολική και στη βορειοδυτική γωνία. Η εκκλησία εσωτερικά είναι μερικώς αγιογραφημένη. Στον τρούλο έχει αγιογραφηθεί ο παντοκράτορας, στα σφαιρικά τρίγωνα οι 4 ευαγγελιστές και στην κόγχη του ιερού η πλατυτέρα. Η εκκλησία διαθέτει πλήρη μεγαφωνική εγκατάσταση, καθώς και σύστημα κλιματισμού με κλιματιστικά σώματα ζεστού-κρύου αέρα. Η ανέγερση της εκκκλησίας ξεκίνησε το 2008 και αποπερατώθηκε το 2012.
2008
Church of Saint Joseph Mnistoros in Limassol
Άγιος Ιωσήφ του Μνήστωρος (Ναός: Λεμεσός--Κύπρος)
Saint Joseph Mnistoros (Church : Limassol--Cyprus)
Το Παρεκκλήσιο βρίσκεται σε επίπεδο οικόπεδο το οποίο εφάπτεται στη νότια του πλευρά επί της λεωφόρου Μακαρίου Γ΄ κοντά στον κυκλικό κόμβο Αγίου Νικολάου εις Λεμεσό. Ανήκει στον τύπο της τρίκλιτης σταυροειδούς Βασιλικής με κεντρικό τρούλο. Ο σκελετός του κτηρίου είναι από οπλισμένο σκυρόδεμα. Η ανωδομή είναι πολυεπίπεδες στέγες από οπλισμένο σκυρόδεμα με επικάλυψη από πήλινα κεραμίδια βυζαντινού τύπου. Το ημισφαιρικό κέλυφος του τρούλου εδράζεται σε τύμπανο οκταγωνικού σχήματος είναι που είναι κατασκευασμένο με οπλισμένο σκυρόδεμα επικαλυμμένο με πήλινα βυζαντινού τύπου κεραμίδια. Η κόγχη του Ιερού είναι πεντάπλευρη. Το κέλυφός της είναι πλάκα οπλισμένου σκυροδέματος σε σχήμα τεταρτοσφαιρίου και είναι επικαλυμμένη με πήλινα βυζαντινού τύπου κεραμίδια. Ολόκληρο το κτήριο εξωτερικά είναι επενδυμένο με ορθοκομμένη πέτρα Κυβίδων και κόκκινο διακοσμητικό τουβλάκι τα οποία εναλλάσσονται δημιουργώντας οριζόντιες λωρίδες. Επίσης τα περιθυρώματα θυρών και παραθύρων είναι επενδυμένα με πήλινο διακοσμητικό τουβλάκι. Η είσοδος στην εκκλησία γίνεται μέσω τριών κεντρικών θυρών στο μέσο του βόρειου, νότιου και δυτικού τοίχου και στις τρεις εισόδους υπάρχουν στεγασμένα προπύλαια με αψίδες επί κολόνων κυκλικών ή και τετραγώνων και οι 3 θύρες είναι ξύλινες δίφυλλες με τοξωτό ανώφλι. Πέραν των ανωτέρω θυρών υπάρχει και μονόφυλλη θύρα στο νότιο τοίχο του Ιερού Βήματος. Τα παράθυρα της εκκλησίας είναι όλα ξύλινα με τζαμπλίκια από διπλό γυαλί και συστήματα ασφαλείας. Εσωτερικά η εκκλησία έχει γίνει με ειδικό σουβά για να αγιογραφηθεί. Τα δάπεδα της εκκλησίας είναι από ιταλικό μάρμαρο με ωραία σχέδια. Το Ιερό Βήμα είναι υπερυψωμένο 1 σκαλί πάνω από την υπόλοιπη εκκλησία και διαχωρίζεται με μαρμάρινο σκαλιστό τέμπλο. Στη δυτική πλευρά η εκκλησία έχει νάρθηκα. Στο βόρειο άκρο του χώρου του νάρθηκα υπάρχει σκάλα ανάβασης προς γυναικωνίτη ο οποίος είναι σε ύψος 4,5 μέτρων πάνω από την κάτοψη του νάρθηκα. Κάτω από την κάτοψη της εκκλησίας υπάρχει υπόγειο στο οποίο στεγάζονται μεγάλη ενιαία αίθουσα, μικρή κουζίνα, αποχωρητήρια και βοηθητικοί χώροι. Η επικοινωνία των υπόγειων χώρων με το εσωτερικό της εκκλησίας γίνεται μέσω της ίδιας σκάλας που εξυπηρετεί και τον γυναικωνίτη. Πέραν της εσωτερικής επικοινωνίας στους υπόγειους χώρους κατεβαίνουν και 2 εξωτερικές σκάλες από την αυλή, μια στο μέσο της βόρειας και μια στο μέσο της νότιας πλευράς. Η εκκλησία κλιματίζεται με σύστημα κλιματιστικών σωμάτων VRV ζεστού – κρύου αέρα. Η εξωτερική αυλή της εκκλησίας είναι πλακοστρωμένη με ειδικό τύπο πλακών που εισήχθησαν από την Κίνα. Περιμετρικά όλη η αυλή είναι περιφραγμένη με τοίχο από πέτρα Κυβίδων και διακοσμητικό προστατευτικό κάγκελο. Χρονολόγηση εκκλησίας :Το Παρεκκλήσιο είναι πρόσφατο κτίσμα. Η ανέγερσή του ξεκίνησε το 2006 και αποπερατώθηκε το 2009. Είναι κτήριο αντισεισμικά μελετημένο και σε άριστη κατάσταση. Εμβαδόν ισογείου : 195 τ.μ. Εμβαδόν υπογείου : 294 τ.μ. Εμβαδόν γυναικωνίτη : 47 τ.μ.
2006
Ιωακείμ και Άννα (Ναός: Λεμεσός--Κύπρος)
Joachim and Anna (Church : Limassol--Cyprus)
Η εκκλησία των αγίων θεοπατόρων Ιωακείμ και Άννης ευρίσκεται ΄50 μέτρα βορειότερα από τον αυτοκινητόδρομο Λεμεσού-Λευκωσίας στην έξοδο προς Άγιο Τύχωνα. Είναι κτισμένη σε ρυθμό τρίκλιτης βασιλικής με 3 τρούλους. Ο σκελετός του κτηρίου είναι από οπλισμένο σκυρόδεμα. Οι τοιχοποιίες είναι δομημένες με πήλινα τούβλα και εξωτερικά όλη η εκκλησία έχει δεύτερο φύλλο τοίχου από φυσική πέτρα Κυβίδων με παραδοσιακό αρμολόγημα. Οι στέγες της εκκλησίας είναι καμάρες σε σχήμα σταυρού με εγγεγραμμένο τον κεντρικό τρούλο. Τα πλαϊνά κλίτη στεγάζονται επίσης με καμάρα και στη συμβολή των πλαϊνών καμάρων με το εγκάρσιο σκέλος των σταυρόσχημων στεγών επικάθηνται οι δύο πλαϊνοί τρούλοι σε χαμηλότερο ύψος από τον κεντρικό. Όλες οι ανωτέρω καμάρες και τεταρτοσφαίρια τρούλων είναι κελύφη από οπλισμένο σκυρόδεμα τα οποία είναι μονωμένα με άσπρη τσιμεντομόνωση. Στην Βορειοδυτική γωνία της εκκλησίας υπάρχει απλό καμπαναριό. Έχει τετράγωνη γεμάτη βάση μέχρι το γείσο των καμάρων οροφής και ανεβαίνει 3 μέτρα περίπου πάνω από τις πλαϊνές καμάρες. Στην τελευταία αυτή στάση υπάρχει τοξωτό άνοιγμα στο οποίο στηρίζεται η καμπάνα. Η εκκλησία έχει 3 κεντρικές εισόδους στο μέσο του δυτικού, νότιου και βόρειου τοίχου. Είναι δίφυλλες ξύλινες θύρες με τοξωτό ανώφλι. Πέραν των τριών αυτών εισόδων υπάρχει και μονόφυλλη θύρα στον νότιο τοίχο του ιερού. Το δάπεδο της εκκλησίας εσωτερικά είναι από λευκό ελληνικό μάρμαρο . Το ιερό βήμα είναι τρίκογχο. Είναι υπερυψωμένο 1 σκαλί σε σχέση με τον κυρίως ναό και διαχωρίζεται με ξυλόγλυπτο τέμπλο με 2 σειρές εικόνων. Στην Δυτική πλευρά της εκκλησίας υπάρχει ξύλινος γυναικωνίτης ο οποίος εκτείνεται σε όλο το πλάτος του δυτικού τοίχου. Η ανάβαση στον γυναικωνίτη γίνεται μέσω ξύλινης σκάλας στην βορειοδυτική γωνία. Κάτω από την εκκλησία υπάρχει υπόγειο στο οποίο στεγάζεται παρεκκλήσιο αφιερωμένο στον Άγιο Στυλιανό, αίθουσα πολλαπλών χρήσεων, εκθεσιακός χώρος, κουζίνα και βοηθητικοί χώροι. Η επικοινωνία του υπογείου με την αυλή επιτυγχάνεται μέσω δύο εξωτερικών σκαλών στην νοτιοδυτική και στην βορειοδυτική πλευρά της εκκλησίας. Η αυλή της εκκλησίας είναι πλακοστρωμένη με φυσικές πέτρινες πλάκες Κυβίδων και περιφραγμένη με πέτρινο περιτείχισμα σε συνδυασμό με μεταλλικά κάγκελα σε παραδοσιακό μοτίβο. Η εκκλησία ξεκίνησε να ανεγείρεται το 2004 και αποπερατώθηκε το 2007.
2004